Es schöns Plätzli zum Schlafe  hämmer dänn in Bargara (ganz i dä Nächi und wieder direkt am Strand) gfunde. Mer händ praktisch e ganzi riesegrossi Wiise mit mega Bäum für ois elei gha. Wo d Fabienne vor em Schlafe vom stille Örtli zrugg cho isch, isch direkt vor ihre es rächts Viech uf de Baum (2 Meter näbet em Zält) ghüpft.  Sie isch nur es bitzeli z tod verschrocke... En nette Italo wo da am Melonepflücke isch, zum sich sini Wiiterreis z finanziere, hät ois dänn erchlärt, dass das ganz es harmloses Oppossum isch und mers  au füettere und streichle chönet. Wil mer so liebenswürdig sind und das Viech so härzig driiglueget hät, hämmer em dänn no chli vo oisere mega feine Ananas gäh. D Föteli sind leider nöd so hittig worde, will dä Akku scho praktisch leer gsi isch... (seit dä René -> isch au siin doofe Akku gsi). Das schüüche Tierli isch dänn no die ganz Nacht um oises zält umegschliche...